แอบบอซ คียอโรสแทมี

แอบบอซ คียอโรสแทมี ( , ; 22 มิถุนายน ค.ศ. 1940 – 4 กรกฎาคม ค.ศ. 2016) เป็นผู้กำกับภาพยนตร์ชาวอิหร่าน นักเขียนบท กวี ช่างภาพ และผู้อำนวยการสร้างภาพยนตร์ 

คียอโรสแทมีเป็นผู้ผลิตภาพยนตร์ที่ทำงานตั้งแต่ปี 1970 มีส่วนร่วมในการผลิตภาพยนตร์มากกว่าสี่สิบเรื่อง รวมถึงภาพยนตร์สั้นและสารคดี คียอโรสแทมีได้รับเสียงชื่นชมจากนักวิจารณ์จากการกำกับ ไตรภาค Koker (1987–1994), Close-Up (1990), The Wind Will Carry Us (1999) และ Taste of Cherry (1997) ซึ่งได้รับรางวัลปาล์มทองคำใน เทศกาลภาพยนตร์เมืองกานในปีนั้น ในผลงานหลัง ๆ Certified Copy (2010) และ Like Someone in Love (2012) เขาได้ถ่ายทำนอกประเทศอิหร่านเป็นครั้งแรก ในอิตาลีและญี่ปุ่นตามลำดับ ภาพยนตร์ของเขา Where Is the Friend's House? (1987), Close-Up และ The Wind Will Carry Us ได้รับการจัดอันดับให้เป็นหนึ่งในภาพยนตร์ต่างประเทศที่ดีที่สุด 100 เรื่องในการสำรวจความคิดเห็นของนักวิจารณ์ในปี 2018 โดยบีบีซีคัลเจอร์ Close-Up ยังได้รับการจัดอันดับให้เป็นหนึ่งใน 50 ภาพยนตร์ที่ยอดเยี่ยมที่สุดตลอดกาลในการสำรวจความคิดเห็น Sight & Sound ที่จัดขึ้นทุก ๆ สิบปีในปี 2012

 อ้างอิง 

หมวดหมู่:ผู้กำกับภาพยนตร์ชาวอิหร่าน
หมวดหมู่:บุคคลที่เสียชีวิตในปี พ.ศ. 2559
หมวดหมู่:บุคคลที่เกิดในปี พ.ศ. 2483